Д О Г О В О Р № 174


Днес, 26.07.2019 г. в с.Звездец , на основание чл.112, ал.1 от ЗОП и след проведена  процедура по реда на чл.18, ал.1, т.1 от ЗОП - Доставка, чрез закупуване  и монтаж на офис техника /компютри, преносими компютри,сървъри,  принтери, скенери  , копирни машини, монитори, и др./ за нуждите на ТП ДГС Звездец“ и Решение № РД-10-133/25.06.2019г.. на Директора на ТП на ДГС Звездец, издадено на основание чл.108, ал.1 от ЗОП, между:

1.ЮИДП” ДП – гр. Сливен, ТП „Държавно горско стопанство Звездец”, с адрес: с. Звездец, ул.” Петрова нива” № 7, общ. Малко Търново, обл. Бургас, ЕИК: 2016176540115, представлявано от инж. Атанас Апостолов Спасов – директор  и Владимир Таранов, в качеството му на гл. счетоводител, наричано за краткост ВЪЗЛОЖИТЕЛ от една страна
и 
2. „КОМТЕХС БЪЛГАРИЯ” ЕООД,  ЕИК147009014 със седалище и адрес на управление: гр.Бургас, ж.к.Братя Миладинови бл.117, вх.3, ет.3, ап.9 представлявано от Петьо Петков Николов в качеството му на управител, наричано за краткост по-долу ИЗПЪЛНИТЕЛ, от друга страна се сключи настоящият договор за следното:

І.ПРЕДМЕТ, МЯСТО И СРОК ЗА ИЗПЪЛНЕНИЕ НА ДОГОВОРА

	Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни обществена поръчка за доставка с предмет: „Доставка чрез закупуване  и монтаж на офис техника /компютри, преносими компютри,сървъри,  принтери, скенери  и др. за нуждите на ТП ДГС Звездец “ в съответствие с Техническа спецификация, Техническо и Ценово предложение, неразделна част от настоящия договор, срещу което ВЪЗЛОЖИТЕЛЯТ се задължава да му плати възнаграждение в размер, по начин и в срокове, определени в раздел ІІ от настоящия договор.
	(2) Дейностите, предмет на настоящата обществена поръчка, включват:
	Артикулите, подробно описани в техническата спецификация и техническото предложение на изпълнителя – неразделна част от настоящия договор.	
	Чл. 2. Мястото на изпълнение на доставките e: Административната сграда на ТП ДГС Звездец”, адрес: с.Звездец, ул. „Петрова нива ” № 7;
	Чл. 3. (1) Настоящият договор влиза в сила от датата на подписването му от двете страни.
	(2) Срокът на действие на договора е до осъществяването на всички доставка по договора. 
	(3) Срокът за изпълнение на доставка, е до  30 / тридесет/ календарни дни( не повече от 30 календарни дни), считани от съответната заявка (по телефон, факс или електронна поща) на ВЪЗЛОЖИТЕЛЯ .
	(4) Всички доставки ще се приемат с подписването на приемо-предавателен протокол между страните по договора.
(5) Гаранционния срок на доставените стоки  е 24 месеца и започва да тече след подписването на приемо-предавателния протокол за доставката.

ІІ. ЦЕНИ, ФАКТУРИРАНЕ, ПЛАЩАНЕ
	Чл. 4. (1) Общата цена за изпълнение на договора се формира на база на единичните цени по видове артикули и е съгласно Ценова оферта на ИЗПЪЛНИТЕЛЯ, неразделна част от настоящия договор.
(2) Общата цена е в размер на 2 686, 00 ( две хиляди шестстотин осемдесет и шест) лева без ДДС за всички доставки по договора 
	Чл. 5.ИЗПЪЛНИТЕЛЯТ представя на ВЪЗЛОЖИТЕЛЯ за плащане фактури, отговарящи на изискванията на Закона за счетоводството.
	Задължително към всяка една фактура да се прилага документ, удостоверяващ начина на образуване на общата стойност на разходите, предвидени във фактурата, въз основа на посочени единични цени и количества.
	(2) Плащанията по настоящия договор ще се извършват от ТП ДГС „Звездец”.
	Чл. 6.ВЪЗЛОЖИТЕЛЯТ изплаща на ИЗПЪЛНИТЕЛЯ представената му фактура по посочена от него банкова сметка.
	Чл. 7. Цената се превежда на ИЗПЪЛНИТЕЛЯ, както следва:
	1. Авансово плащане по договора не се предвижда.
	2. ВЪЗЛОЖИТЕЛЯТзаплаща на ИЗПЪЛНИТЕЛЯ доставените стоки срещу издадена фактура, за всяка извършена доставка, в срок до 30 (тридесет) календарни дни след извършване на доставката и след представяне на подробна фактура – оригинал, съдържаща описание на извършените доставки, подписване на протокол и предаване на необходимите документи, удостоверяващи изпълнението.



ІІІ. ПРАВА И ЗАДЪЛЖЕНИЯ НА СТРАНИТЕ
А/ на ИЗПЪЛНИТЕЛЯ
	Чл. 8. (1) ИЗПЪЛНИТЕЛЯТ е длъжен:
1. Да извърши доставките с грижата на добрия търговец при спазване на нормативните изискванията и правила.
1. Да извърши доставката в съответствие с Техническа спецификация, Техническото и Ценово предложение, неразделна част от настоящия договор.
1. Да извърши доставките в срок и на мястото на изпълнението съгласно условията на настоящия договор.
1. При предаване на доставката да осигури на ВЪЗЛОЖИТЕЛЯ или неговия представител необходимото време да я прегледа за недостатъци.
1. Да уведомява ВЪЗЛОЖИТЕЛЯ за възникнали проблеми при изпълнението на договора за обществената поръчка и за предприетите мерки за тяхното разрешаване.
1. Да извърши за своя сметка всички работи, предназначени за отстраняване на пропуски и грешки при изпълнението на договора, констатирани от ВЪЗЛОЖИТЕЛЯ.
1. Да пази доброто име на ВЪЗЛОЖИТЕЛЯ и по никакъв начин – с действия, думи или бездействия, да не уронва неговия престиж.
		(2) ИЗПЪЛНИТЕЛЯТ носи отговорност за качеството на извършените от него доставки, като е длъжен да извърши за своя сметка всички работи, предназначени за отстраняване на дефекти и неизправности, констатирани от ВЪЗЛОЖИТЕЛЯ или доставка на материали без дефекти. 
	Чл. 9.ИЗПЪЛНИТЕЛЯТ има право:
1. Да иска от ВЪЗЛОЖИТЕЛЯ необходимото съдействие за осъществяване на доставките.
1. Да иска приемане на доставките чрез определено от ВЪЗЛОЖИТЕЛЯ лице.
1. Да получи от ВЪЗЛОЖИТЕЛЯ съответното възнаграждение за извършените доставки при условията и в срока съгласно раздел ІІ от настоящия договор.

Б/ на ВЪЗЛОЖИТЕЛЯ
	Чл. 10.ВЪЗЛОЖИТЕЛЯТ е длъжен:
1. Да окаже необходимото съдействие на ИЗПЪЛНИТЕЛЯ за изпълнение на договора.
1. Да приема от ИЗПЪЛНИТЕЛЯ всички доставки, отговарящи на изискванията на настоящия договор, чрез подписване на двустранен приемо-предавателен протокол.
1. Да заплати на ИЗПЪЛНИТЕЛЯ съответното възнаграждение за изпълнената доставка при условията и в срока съгласно раздел ІІ от настоящия договор.

Чл. 11.ВЪЗЛОЖИТЕЛЯТ има право:
1. В срока и съгласно условията на настоящия договор лично или чрез упълномощен свой представител да получи от ИЗПЪЛНИТЕЛЯ лично или чрез упълномощен негов представител доставките, удостоверено чрез подписване на двустранен приемно – предавателен протокол.
1. При предаване на доставката лично или чрез свой представител да я прегледа за недостатъци.
1. Когато ИЗПЪЛНИТЕЛЯТ се е отклонил от изискванията за доставката по настоящия договор, да откаже приемането й, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.

В/ за ПОДИЗПЪЛНИТЕЛИ (когато е приложимо)
1. Изпълнителите сключват договор за подизпълнение с подизпълнителите, посочени в офертата.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата
3. ВЪЗЛОЖИТЕЛЯТ изисква замяна на подизпълнител, който не отговаря на някое от условията по т. 2 поради промяна в обстоятелствата преди сключване на договора за обществена поръчка.
4. Подизпълнителите нямат право да превъзлагат една или повече от дейностите, които са включени в предмета на договора за подизпълнение.
5. Не е нарушение на забраната по т. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.
6. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
7. Разплащанията по т. 6 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.
8. Към искането по т. 7 изпълнителят предоставя становище, от което да е видно дали оспорва плащанията или част от тях като недължими.
9. Възложителят има право да откаже плащане по т. 6, когато искането за плащане е оспорено, до момента на отстраняване на причината за отказа.
10. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
11. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор по отношение на дела и вида на дейностите, които ще изпълнява.
12. При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 11, в срок до три дни от неговото сключване.

IV. ГАРАНЦИЯ ЗА ИЗПЪЛНЕНИЕ НА ДОГОВОРА.
	Чл. 12. /1/)При сключването на договора ИЗПЪЛНИТЕЛЯ представя гаранция за изпълнение в размер на 5 % от стойността на договора  или абсолютна сума в размер на  135 , 00 /сто тридесет и пет./ лв. и е валидна до 60 (шестдесет) календарни дни след осъществяването на всички доставки по договора.
           Гаранцията се освобождава до 60 (шестдесет) календарни дни след точно изпълнение на задълженията по договора от страна на ИЗПЪЛНИТЕЛЯ. 
	/2/ВЪЗЛОЖИТЕЛЯТ освобождава гаранцията за изпълнение без да дължи лихви в срок до 60 /шестдесет/ календарни дни при изпълнение на всички задължения по договора. 
	/3/ВЪЗЛОЖИТЕЛЯТ задържа гаранцията за изпълнение при неизпълнение на задължения по договора от страна на ИЗПЪЛНИТЕЛЯ.
	/4/ ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.


V. ПРИЕМАНЕ НА ДОСТАВКАТА. ПРЕМИНАВАНЕ НА СОБСТВЕНОСТТА. НОСЕНЕ НА РИСКА
	Чл. 13. Приемането на доставките се извършва на мястото за изпълнение на поръчката съгласно чл. 2 от настоящия договор.
	Чл. 14. Извършването на всяка доставка се удостоверява с двустранно подписан в 2 (два) екземпляра приемо-предавателен протокол от упълномощени от ВЪЗЛОЖИТЕЛЯ и ИЗПЪЛНИТЕЛЯ лица. 
	Чл. 15. Рекламации относно техническите характеристики, качеството и скрити дефекти се правят в 3 /три/ дневен срок от откриването им.
	Чл. 16. (1) ВЪЗЛОЖИТЕЛЯТ има право да откаже да приеме съответната доставка, ако открие съществени недостатъци.
	(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата поради отстраняването на недостатъците.
	Чл. 17. Собствеността върху доставеното се прехвърля на ВЪЗЛОЖИТЕЛЯ в момента на приемането му от негова страна, констатирано с двустранно подписан приемо-предавателен протокол. Рискът от погиването на доставените материали преминава в тежест на ВЪЗЛОЖИТЕЛЯ от същия момент освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

VI. ОТГОВОРНОСТ
	Чл. 18.ВЪЗЛОЖИТЕЛЯТ има право да прекрати едностранно с едномесечено предизвестие договора, ако ИЗПЪЛНИТЕЛЯТ наруши клаузите на настоящия договор.
	Чл. 19. При прекратяване на договора по предходната точка ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на  30 % (тридесет процента) от общата стойност на договора. 
	Чл. 20. Ако ИЗПЪЛНИТЕЛЯТ прекрати по свое желание изпълнението на договора преди изтичане на срока му на действие, то той дължи на ВЪЗЛОЖИТЕЛЯ неустойка в размер на 30 % (тридесет процента) от общата стойност на договора. 
	Чл. 21. При забава на доставката в уговорения срок ИЗПЪЛНИТЕЛЯТ дължи неустойка в размер на 2% /две на сто/ от общата цена с ДДС на заявената доставка за всеки просрочен ден, но не повече от 10 % (десет процента) от общата стойност на съответната доставка.
	Чл. 22. При доставка на материали с различни технически характеристики от тези, описани в Техническа спецификация, неразделна част от настоящия договор, освен задължението за доставка на материали съгласно условията на настоящия договор ИЗПЪЛНИТЕЛЯТ дължи и неустойка в размер на 2% /две на сто/ от общата цена с ДДС на заявената доставка за всеки ден просрочие до извършването на доставката съгласно условията на договора, но не повече от 10 % (десет процента) от общата стойност на съответната доставка.

VІI. ПРЕКРАТЯВАНЕ НА ДОГОВОРА
	Чл.23. Действието на този договор се прекратява:
1. При достигане на обща стойност на доставката в чл.4, ал.2 от договора. 
1. По взаимно съгласие между страните, изразено в писмена форма.
1. При настъпване на обективна невъзможност за изпълнение на възложената работа.
1. При изтичане срока на договора.
	Чл. 24. (1). Ако стане явно, че ИЗПЪЛНИТЕЛЯТ ще просрочи изпълнението на дадена доставка с повече от 10 /десет/ дни, или няма да извърши доставките по уговорения начин и с нужното качество, ВЪЗЛОЖИТЕЛЯТ може да развали договора. За претърпените вреди ВЪЗЛОЖИТЕЛЯТ може да претендира неустойка от ИЗПЪЛНИТЕЛЯ в размер на 30 % (тридесет процента ) от общата стойност на договора.
	(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

VІІI. НЕПРЕОДОЛИМА СИЛА.
	Чл. 25. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 /двадесет/ дни. Никоя от страните не може да се позовава на непреодолима сила, ако е била в забава и не е информирала другата страна за възникването й.
	(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
	(3) Докато трае непреодолимата сила, изпълнението на задължението се спира.
	(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.
	(5) Липсата на парични средства не представлява непреодолима сила.
	(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на преодолимата сила доставки. 

IX. ЗАКЛЮЧИТЕЛНИ РАЗПОРЕДБИ
	Чл. 26. Всяка от страните по този договор се задължава да не разпространява информация за другата страна, станала известна при или по повод изпълнението на този договор.
	Чл. 27. Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо от ИЗПЪЛНИТЕЛЯ до ВЪЗЛОЖИТЕЛЯ.
	Чл. 28. В случай на предявени претенции, възникнали противоречия или спорове по или във връзка с настоящия договор, или неговото нарушаване, се прилага следната процедура за уреждането им:
1. Засегнатата страна се задължава незабавно да уведоми писмено другата страна за естеството на предявяваната претенция, възникнало противоречие или спор, не по-късно от седем дни от момента на възникването.
1. При получаване на уведомлението по предходната точка, представителите на страните се задължават да започнат консултации с цел постигане разрешение на претенцията, възникналото противоречие или спор, по взаимно съгласие, без да се стига до прекъсване в хода на изпълнението на дейностите.
	Чл. 29. За всеки спор относно съществуването и действието на сключения договор или във връзка с неговото нарушаване, включително спорове и разногласия, относно действителността, тълкуването, прекратяването, изпълнението или неизпълнението му, както и за всички въпроси неуредени в този договор се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.
	Чл. 30. Промени и допълнения на настоящия договор се извършват само при спазване на разпоредбите на Закона за обществените поръчки.
	Чл. 31. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
	Чл. 32. Адресите за кореспонденция между страните по настоящия договор са както следва:
	(1) За Възложителя: ТП ДЪРЖАВНО ГОРСКО СТОПАНСТВО “Звездец”, ул. ”Петрова нива” № 7, Лице за контакт: инж. Данаил Кръстев, тeлефон/факс: 05959/2230, Ел. поща: dgszvezdets@uidp-sliven.com.
	(2) ЗА ИЗПЪЛНИТЕЛЯ:“ КОМТЕХС БЪЛГАРИЯ” ЕООД, със седалище и адрес на управление: гр.Бургас, ж.к.Братя Миладинови бл.117, вх.3, ет.3, ап.9 ,Лице за контакт: Петьо Петков Николов, Телефон/факс:  0877 755802,  Ел. поща: comtexbg@yahoo.com


Настоящият договор се изготви в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

	Неразделна част от настоящия договор са следните приложения:
	Техническа спецификация.
	Техническо предложение.
	Ценово предложение.



ВЪЗЛОЖИТЕЛ:					ИЗПЪЛНИТЕЛ: 
Директор ТП ДГС


1. ___(П) НЕ СЕ ЧЕТЕ___				1. _____ П) НЕ СЕ ЧЕТЕ ______
Инж. Атанас Спасов				                        (Петьо Петков Николов)


[bookmark: _GoBack]2. ____ П) НЕ СЕ ЧЕТЕ _____
    Владимир Таранов
      Гл.счетоводител     


